Hanyatló Évek

''A Hanyatló Évek az Újidők első korszaka, mely a Nagy Háborúk végétől A. u. 3100-tól 5152-ig tart. Magába foglalja a Kelti Birodalom uralmát és Bukását.''

A Kelti birodalom uralma alatt Synia tökéletesen átformálódott. De nem pozitív irányban. Ez a világ Homály-kora, az az idő, mikor megállt a fejlődés, és járványok, betegségek pusztítottak. Sokan a világvégét vélték közeledni, ám több jós is megígérte: Eljön majd a változás. A korszak vége felé született meg a változás elhozója, Goron Teoszteé, aki egy ember volt. Legyőzte a Keltieket, és amennyire tudta, rendbe hozta a világot. Az újjáéledő Minori királyság uralkodója lett, és felvirágoztatta az országot. Később fiai folytatták tevékenységét egészen 5418-ig. A korban azonban nem csak a hanyatlás volt jelen, mint azt egyesek gondolják. Bár számos város elpusztult, és rengetegen haltak meg, új uradalmak jöttek létre, és városokat emeltek. E kor jelentős eseményeket kevésbé, viszont jelentős emberek, és nem-emberek születését hozta el, akik később fontossá váltak valamely cselekedet, vagy cselekedeteik után.

Kronológia:
3102 – Titokban létrejön a Membráni-egyesület (a Varázs tanácsa elődje), melynek tagjai mágusok, akik Synia ügyeiben tárgyalnak, és ha kell beleavatkoznak.

3016 – Farnahalli törzsek Toleni Gomee vezetésével meglapítják R’korr városát, és kisebb harcok árán megszületik az Egyesült Far’faroth birodalom.

3145 – Lázadás tör ki a Teria közeli Mine’e bányászai között. Vezetőjük Grinebar, egy egyszerű bányász, aki azonban híres lesz messzi földön, mivel megtalálja Pviniult, a minori kardot, ami aztán R’korrba kerül.

3297 – Teria város romjai közé érkezik Borbek, a vándor. Feltárja a királyi kincseket, melyeket később farfaroh katonák elvesznek tőle, és R’korrba visznek. Ettől kezdve egyre többen jönnek a romvárosba. Nem sokkal később a város újjáépítésébe fognak.

3354 – Ismét létrejön a Minori királyság, az új Teria építésének befejeztével. Az elvadult mnor tyyresi népek boldogan adják át magukat ismét a királyság fennhatóságának. A Kelti birodalom ezt már nem nézheti tétlenül. Elkezdődnek a Kelti Háborúk.

3358 – Az elpuhult kelt seregek Teria közelében gyülekeznek és alig fél év alatt csúfos vereség után szétszélednek. Azóta senki nem támadta meg az erődszerű Teria várost.

3401 – Jergelo, egy hegyi ember megteszi, ami szinte lehetetlen volt. Birodalmat alapít a déli vidékeken Jergelo birodalom néven. Eközben a kelti seregek Syystr Manasy tájain pusztítanak.

3467 – A Jergelo birodalom hadvezére, Müem elégedetlenségében elhagyja az országot, és keletre indul. Később megtalálja itt az Élet-forrását. Erődöt emel a forrás fölé. Megalakul Hesperika.

4455 – Megszületik Dente Salim.

4468 – Salim a Minori hadseregben szolgál, méghozzá rendkívüli teljesítménnyel. 4472-re a hadsereg főparancsnoka lett, és több kelti sereget legyőzött, elősegítve ezzel a Kelti birodalom nem sokkal később bekövetkező pusztulását.

4475 – Salim, érdemei miatt a királyi testőrség vezetőjévé válik. Haláláig szolgálja a Királyság uralkodóit.

4537 – Dente Salim halála.

4678 – Kelti seregek törnek be Yi’v városba, és porig rombolják, ezzel megakadályozva, hogy a Fejedelemség talpra álljon a Nagy Háborúkat követően.

4736 – Megszületik Rhian Fen Fertes.

5113 – Megszületik Goron Teoszteé.

5146 – Teoszteé a minori hadsereg parancsnokává válik, és hatalmas támadást indít a Synia tájain randalírozó egyre gyengébb kelti seregek ellen.

5147-5148 – A minori seregek O’qer mellett végső csapást mérnek a kelti seregekre, majd bevonulnak Molatah területére, és teljesen felőrlik a magmaradt keltieket. Ezzel lezárulnak a Kelti Háborúk, és birodalmuk is elpusztul.

5152 – Goron Teoszteé a Minori királyság uralkodója lesz.